VM i skak 1927
VM i skak 1927 var en match mellem den regerende mester, José Raúl Capablanca fra Cuba, og udfordreren, den i Frankrig bosatte russer Alexander Aljechin. Matchen blev afviklet i Buenos Aires, Argentina fra 16. september til 29. november 1927. Vinderen af matchen var den, der nåede først til seks sejre. Matchen blev den længste match om verdensmesterskabet indtil da, idet den varede 34 partier. Aljechin overtog overraskende skaktronen med en sejr på 6 – 3 (25 remis).